Átrepülve az éjszakán, vigyázok erre a világra,
egy néma őr, éber vigyázó, egy sötét lovag, én vagyok...
Jó-jó. Szóval, nem vagyok Batman. Én csak egy denevér vagyok.
De mint Batmant, engem is gyakran félreértenek.
Az emberek azt hiszik, ijesztő vagyok, furcsa és veszélyes.
Azonban ha ismernék a történetemet, hősként ünnepelnének.
Amikor az emberek a denevérekre gondolnak,
sokaknak a vámpírok jutnak eszükbe, akik ki akarják szívni a vérüket.
De az igazság az, hogy a több mint 1200 denevérfajtából
csupán három a vámpírdenevér.
Ebből a háromból csupán egy szereti az emlősök vérét,
és még ezek a denevérek is leginkább a marhákon élősködnek.
Talán még mindig nem tűnnek olyan nagyszerűnek,
de a vámpírdenevérek nagy segítséget jelenthetnek az embereknek.
Egy dezmotepláz nevű vegyület, ami a vámpírdenevér nyálában található,
segít feloldani a vérrögöket,
és már tesztelik sztrókáldozatok gyógyításához.
A maradék több mint 1000 vámpírfajtának nagyjából 70%-a rovarokat eszik.
Ezek a denevérek segítenek kordában tartani az igazi vérszívókat:
a szúnyogokat, amiknek a kellemetlen csípései nem csak idegesítőek,
hanem betegségeket is terjesztenek, mint a Nyugat-Nílusi vírus.
Egyetlen kicsi barna denevér meg tud enni 1000 rovart egy óra alatt,
és egy mexikói szelindekdenevér-kolónia több tonna szúnyogot tud elfogyasztani
egyetlen éjszaka alatt.
Csupán az Egyesült Államokban
a denevérek 3,7 milliárd dollár értékű
ingyen kártevőirtásról gondoskodnak a gazdálkodóknak,
ami hasznos mindenkinek, aki megeszi azt az ételt, amit ők termelnek.
A gyümölcsdenevér, amit nagy mérete miatt "megadenevérnek" is hívnak,
fontos a növénybeporzásban játszott szerepe miatt.
A gyümölcsökből és nektárból táplálkozás közben virágról virágra utazva,
pollent és magokat szállítanak, amik segítik a növények szaporodását.
Délkelet-Ázsiában például
a barlangi nektárdenevér a durián gyümölcs egyetlen beporzója.
Más denevérek barackot, banánt poroznak be,
és az agavénövényeket, amiből a tequila készül.
Nélkülük
sok, az ételnövényeink közül, képtelen lenne megtermelni azokat a finom gyümölcsöket.
Az ökoszisztéma hőseiként a denevéreknek is megvan a saját egyedi eszköztáruk.
A denevérek adták az inspirációt a repülő robotok tervezésekor,
és még az energiahatékony kémrepülőhöz is,
mivel ők az egyetlen emlősök, amelyek képesek az igazi hajtott repülésre.
A visszhanglokációt, egyfajta biológiai szonárt, szintén használják a denevérek
a navigációhoz, hogy megtalálják a sötétben a prédát.
Bár a gyakori félreértés szerint a denevérek vakok,
valójában minden denevérfajta lát.
Némelyik még nagy szemeket is fejlesztett, hogy gyenge fényben is jobban lásson.
Sok ember aggódik amiatt, hogy a denevérek megfertőzik.
Mint más állatok, a denevér is hordozhat betegséget, mint a veszettség.
A valóságban azonban a denevérek kevesebb mint 0,5%-a hordozza ezt a vírust.
Ez nagyjából annyira valószínű, mint érmedobáskor ugyanazt az eredményt kapni
nyolcszor egymás után.
A megfigyelés, miszerint a denevérek gyakran betegek
abból a tényből származhat, hogy a beteg denevérek,
akik néha szokatlan viselkedést mutatnak, napközben merészkednek elő,
vagy képtelenek repülni,
nagyobb valószínűséggel találkoznak emberekkel.
Saját magad megvédésére tehát jó módszer, ha véded a denevéreket is,
egészségesen tartva őket, védve az élőhelyeiket,
és csökkentve a betegség továbbadásának veszélyét.
Észak-Amerikában a denevéreket pusztító betegség fenyegeti,
amit fehérorr-szindrómának hívnak.
Ez a gombás fertőzés azt okozza,
hogy a denevérek felébrednek a téli álmuk folyamán.
Mivel nem találnak élelmet, és hatalmas energiát használnak fel,
egyszer csak éhen halnak.
A fehérorr-szindróma egész, denevérekkel teli barlangokat irtott ki,
90% feletti halálozási aránnyal.
A klímaváltozás és az élőhelyek pusztítása
ugyancsak komoly veszélyt jelent a denevérpopulációkra.
Például 2014 januárjában, egy rekord hőhullám Ausztráliában
több mint 100.000 denevér hőség miatti végkimerülését okozta.
Egyesek csak porig akarják égetni a világot, és a denevéreket világszerte
az otthonunknak nevezett helyekben esett kár veszélyezteti,
ideértve a mangrove mocsarakat,
őserdőket,
és természetesen a denevérbarlangokat.
Tehát bár én vagyok a történet hőse, engem is meg kell menteni.
És most, hogy tudod a denevérek igaz történetét,
megtanulhatod, hogyan védd meg az ilyen hősies állatokat.
Szerelj fel egy jól megtervezett denevérdobozt,
ez az egyik legkönnyebb mód arra, hogy menedéket adj a denevéreknek.
Gátold meg a növényvédő szerek használatát, ami árthat a denevéreknek,
amikor azokból a rovarokból táplálkozunk, amiktől eleve meg akartál szabadulni.
Ne menj be azokba a barlangokba, ahol téli álmot alvó denevéreket zavarhatsz,
és mindig fertőtlenítsd a felszerelésed miután meglátogattál egy barlangot.
Ha nem kívánt denevérek élnek a padlásodon vagy a csűrödben,
hívd az önkormányzatot, hogy humánusan és biztonságosan áttelepítsenek minket.
És ha egy denevérrel akadsz össze, ne próbálj meg hozzáérni,
ehelyett hívd az állatvédőket.
Batman talán titokban akarja tartani a személyazonosságát,
de nagyon jó mód a valódi denevérek segítésére, ha folyamatosan tanulsz róluk,
és terjeszted az igazságot, hogy ők igazi hősök,
még ha néha nem is látni a jótetteiket.